Hatvan éve történt
Szerző nélkül, rövid közlemény, kronológia, Nemzeti, 1. sz., 45., 2016
1956. október 23-án, kedd délelőtt Háy Gyula Varró Gáspár igazsága című darabjának a főpróbája folyt a Nemzeti Színházban. A termelőszövetkezet kanászáról szóló darabot Major Tamás rendezte [a 26-ra kitűzött bemutatót elsodorták a forradalom eseményei]. A Katona József Színházban [akkoriban a Nemzeti kamaraszínháza], Németh László korábban nem engedélyezett lelkiismereti drámáját, a Galileit adták [október 20-án volt a premierje], a harmadik felvonás után a forradalmi eseményekről érkező hírek miatt az előadás megszakadt.